Casa actriței Cara Delevingne a fost distrusă de un incendiu. Acoperișul s-a prăbușit. GALERIE FOTO
Casa Carei Delevingne din California a fost distrusă de un incendiu, vineri dimineață. Acoperișul locuinței s-a prăbușit.
Cara Delevingne a fost fotografiată în Londra joi, acolo unde joacă rolul lui Sally Bowles în piesa "Cabaret", la Teatrul Playhouse, potrivit People.
Încă este neclar cine se afla în locuința modelului în absența ei, dar pompierii au declarat că o persoană a suferit o ușoară intoxicație cu fum.
"Mulțumesc din inimă pompierilor și oamenilor care au oferit ajutor", a scris Cara pe Instagram.
Acoperișul casei s-a prăbușit din cauza incendiului. 94 de pompieri s-au luptat timp de două ore pentru a stinge flăcările.